**Pressemelding**

25. mai 2018

**Salg av gamingstoler til himmels**
 **Komplett har hatt en eksplosiv vekst i salget av gamingstoler og gamingrelaterte møbler de siste årene. Siden kategorien ble lansert i 2014, er veksten på 210 % i antall solgte enheter.**

* E-sport og gaming er i kraftig vekst, og mange investerer i riktig utstyr. Gamingstolen spiller en viktig rolle, og vi opplever stor etterspørsel etter disse produktene, også fra andre kundegrupper enn gamere. Noen bedrifter foretrekker gamingstol framfor ordinære kontorstol på grunn av den høye komforten den gir, sier Dag Pettersen, kategoridirektør i Komplett. Veksten i første kvartal var på 50 %, og vi forventer at den vil holde seg utover i 2018.

I Sverige er det over 1 250 000 gamere. I snitt bruker disse godt over to timer daglig på spill. Det forklarer noe av veksten. En riktig stol tilpasset høyde, vekt og kroppsfasong bidrar til økt komfort. For en del skal gamingmøblene passe inn med øvrig interiør – avhengig av hvor i huset «gamingkroken» er plassert.

* Det kan virke som om møbelbransjen har sovet i timen, og ikke fått med seg den enorme utviklingen det har vært i spillinteressen til nordmenn de siste årene. Vi erfarer at kunder villig investerer for 3 000,- eller mer for å få stol tilpasset egne behov. I tillegg ser vi at forbilder (influencers) spiller en viktig rolle når valg av utstyr skal gjøres. Det er også stor interesse for gamingbord som erstatter for den tradisjonelle kontorpulten. Fotskammel, gulvmatter og fot-hviler er også noe av utstyret som tilbys den voksende gruppen av gamere, avslutter Dag Pettersen.

**For mer informasjon kontakt:**

Dag Pettersen, kategoridirektør Komplett, mobil 975 41 714

**Komplett Group**

Komplett Group er Nordens største netthandelsaktør med 10 nettbutikker i Norge, Sverige, Danmark, Finland og Tyskland. Komplett Group har 700 ansatte og hovedkontor i Sandefjord. Les mer på: [www.komplett.no](http://www.komplett.no) og [www.komplettgroup.com](http://www.komplettgroup.com)